Na temelju članka 9. Pravilnika o upisu djece u Dječji vrtić Karlovac, Dječji vrtić Četiri rijeke i Dječji vrtić Luščić Povjerenstvo za provođenje upisa objavljuje

POZIV ZA NAKNADNI UPIS DJECE U DESETOSATNI PROGRAM DJEČJIH VRTIĆA GRADA KARLOVCA ZA PEDAGOŠKU GODINU 2026./2027.
U dječji vrtić mogu se upisati djeca od navršene godine dana do polaska u osnovnu školu.
ZAHTJEV ZA UPIS PREDAJE SE ISKLJUČIVO PUTEM APLIKACIJE E-UPISI UNUTAR NACIONALNOG SUSTAVA E-GRAĐANI.
Molimo da prijavom u sustav e-Građani provjerite podatke koje ovaj sustav sadrži o vama kao roditeljima i o djeci. Ukoliko postoje podaci koji su netočni, potrebno ih je izmijeniti kroz e-Matične knjige, dostupne također na nacionalnom portalu e-Građani.
UZ  ZAHTJEV  ZA  UPIS  POTREBNO  JE  PRILOŽITI  SLJEDEĆU
DOKUMENTACIJU (dio dokumentacije povlači se automatski iz sustava e-Građani):
1. Izvod iz matične knjige rođenih ili rodni list za dijete (bez obzira na datum izdavanja isprave)
2. Potvrdu o prebivalištu ili boravištu djeteta, a za djecu koja imaju status stranca potvrdu o odobrenom stalnom boravku na području Grada Karlovca (ne stariju od 6 mjeseci)
3. Iskaznicu imunizacije i zdravstvenu iskaznicu djeteta.
4. Dokaze o činjenicama bitnim za ostvarivanje prednosti pri upisu:
· Dokaz o zaposlenju roditelja (Elektronički zapis podataka iz područja radnih odnosa kojeg izdaje Hrvatski zavod za mirovinsko osiguranje - ne stariji od 30 dana od dana objave Poziva za upis, odnosno odgovarajuću ispravu za roditelja zaposlenog u inozemstvu – ovjereni preslik ugovora o radu ili drugu odgovarajuću ispravu kojom se dokazuje status zaposlene osobe – ne starije od 30 dana od dana objave Poziva za upis).
· Rješenje da je roditelj djeteta invalid Domovinskog rata.
· Medicinsku dokumentaciju djece s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja.
· Rješenje ili Potvrdu Hrvatskog zavoda za mirovinsko osiguranje da je roditelj djeteta korisnik doplatka za djecu.

· Rješenje da je roditelj djeteta korisnik zajamčene minimalne naknade.
· Rješenje da je roditelj djeteta osoba s invaliditetom upisana u Hrvatski registar osoba s invaliditetom.
· Dokaz o samohranosti roditelja, presliku:
· rodnog lista djeteta,
· smrtnog lista za preminulog roditelja ili
· rješenja suda o samostalnom ostvarenju roditeljske skrbi.
· Dokaz o jednoroditeljskoj obitelji:
· pravomoćnu presudu o razvodu braka,
· tužbu za razvod braka (ili potvrdu suda da je pokrenuta tužba) ili
· izjavu roditelja o samostalnoj skrbi za dijete nakon prestanka izvanbračne zajednice.
· Dokaz o udomiteljskoj obitelji - Rješenje Centra za socijalnu skrb o smještaju djeteta u udomiteljsku obitelj.
· Rodni list za svako dijete iz obitelji s troje ili više malodobne djece.
ZAHTJEV ZA UPIS U DJEČJI VRTIĆ PODNOSI SE PUTEM LINKA
https://vrtici.e-upisi.hr/ U RAZDOBLJU od 02.10.2026. do 09.10.2026. DO 12:00 SATI.
Za korištenje tehničke podrške tijekom upisa osigurana je e-mail adresa vrticiupisi@gmail.com te brojevi telefona 099/4891-199 i 099/2471-610, radnim danom od 07:00 do 15:00 sati. Molimo da, u slučaju poteškoća s podnošenjem zahtjeva, svoj dolazak u vrtić dogovorite telefonski.
Detaljne upute za korištenje sustava e-Upisi bit će objavljene na web stranicama vrtića i Grada Karlovca www.vrtic-karlovac.hr, www.vrtic-cetiririjeke.hr, www.vrtic-luscic.hr i www.karlovac.hr.

U roku od 15 dana od dana isteka roka za predaju zahtjeva za upise Povjerenstvo za upise će, na temelju obrađenih i evaluiranih zahtjeva, objaviti prve rezultate bodovanja na oglasnoj ploči Vrtića, službenim mrežnim stranicama Vrtića te službenim mrežnim stranicama Grada Karlovca.


U Karlovcu, 29. rujna 2026.	Povjerenstvo za provođenje upisa
